stanford-oval/wikipedia huggingface dataset:
ריקרדו קבאנאס
קריירת מועדונים

קבאנאס שיחק כנער בגראסהופרס ציריך, ובשנת 1997 החל להשתייך לסגל הקבוצה הבוגרת של המועדון, ששיחקה בליגת העל השווייצרית. בעונת 1997/98 ערך הופעה אחת בלבד. בעונת 1998/99 הפך קבאנאס לשחקן הרכב קבוע, וסיים עם גראסהופרס במקום השני בליגה. בעונה זו הגיעו גראסהופרס וקבאנאס לשמינית גמר גביע אופ"א, ושם הודחו על ידי בורדו. בעונת 1999/00 סיימו גראסהופרס וקבאנאס במקום הרביעי בליגה, כשקבאנאס הבקיע שבעה שערי ליגה, והודחו בשלבים המוקדמים של גביע אופ"א על ידי סלביה פראג. בעונת 2000/01 זכו גראסהופרס וקבאנאס באליפות, בה לקבאנאס היה חלק משמעותי, עם תשעה שערי ליגה. בעונת 2001/02 הודחו קבאנאס וגראסהופרס ממוקדמות ליגת האלופות על ידי פורטו, וצלחו שלושה סיבובים בגביע אופ"א, עד שהודחו על ידי לידס יונייטד. באותה עונה, סיימו גראסהופרס וקבאנאס במקום השני בליגה, כשקבאנאס תרם חמישה שערים. בעונת 2002/03 הודחו קבאנאס וגראסהופרס בשלב המוקדמות השני של גביע אופ"א על ידי פאוק סלוניקי, אך בסיום עונה זו זכו באליפות השנייה של קבאנאס במועדון, כשהוא מבקיע שמונה שערי ליגה.
בקיץ 2003 הושאל קבאנאס לגנגאן מהליגה הצרפתית. קבאנאס לא התאקלם בגנגאן, לא הבקיע כלל, שיחק בקבוצה מספר חודשים בלבד, והקבוצה הייתה שקועה בתחתית הטבלה. בפגרת החורף של עונת 2003/04 חזר קבאנאס לגראסהופרס ציריך, וסיים עמה את העונה במקום השביעי, ותרם שני שערים עד לסיום העונה. בעונת 2004/05 קבאנאס הבקיע שמונה שערים, וסיים עם גראסהופרס במקום השלישי בליגה. את עונת 2005/06 החל קבאנאס בגראסהופרס, ועד למחצית העונה הבקיע ארבעה שערים. גראסהופרס וקבאנאס צלחו שני סיבובי פלייאוף במוקדמות גביע אופ"א בעונה זו, אך בשלב הבתים הודחו לאחר שלא צברו אפילו נקודה אחת. בפגרת החורף של עונת 2005/06 נמכר קבאנאס לפ.צ. קלן שנאבקה בתחתית הבונדסליגה. קבאנאס לא הצליח להושיע את פ.צ. קלן, ועד לסיום העונה, בה נשרה קלן לבונדסליגה השנייה, ערך קבאנאס 16 הופעות, בהן לא הבקיע. בעונת 2006/07, קבאנאס הבקיע שני שערי ליגה ב-25 הופעות, אך לא הצליח להעפיל עם קלן בחזרה לבונדסליגה, וסיים את העונה במקום התשיעי.
בקיץ 2007 נמכר קבאנאס מפ.צ. קלן בחזרה לגראסהופרס ציריך, תמורת סכום לא ידוע. בעונת 2007/08 סיים קבאנאס עם גראסהופרס במקום הרביעי, כשהוא מבקיע ארבעה שערי ליגה. את עונת 2008/09 החלו קבאנאס וגראסהופרס בתבוסה 6-0 ללך פוזנאן במוקדמות גביע אופ"א, וסיימו בתיקו 0-0 בגומלין, שאחריו הודחו מהמפעל. בליגה סיימו גראסהופרס וקבאנאס במקום הרביעי, כשקבאנאס מבקיע שישה שערים. בעונת 2009/10 קבאנאס הבקיע תשעה שערי ליגה, וסייע לגראסהופרס לסיים את העונה במקום השלישי. בעונת 2010/11 ערך קבאנאס ארבע הופעות ליגה בלבד, ובסיום עונה זו פרש ממשחק פעיל.
קריירה בינלאומית

קבאנאס החל לשחק בנבחרת שווייץ בשנת 2000. בשנת 2004 זומן קבאנאס לסגל השווייצרי ליורו 2004. קבאנאס ערך שתי הופעות בטורניר זה – הראשונה במחזור השני של שלב הבתים, כשהחליף את פאביו סלסטיני בהפסד 3-0 לאנגליה, והשנייה כששיחק 90 דקות בהפסד 3-1 לצרפת במחזור האחרון של שלב הבתים, שבסיומו הודחו קבאנאס ושווייץ עם נקודה אחת בלבד.
בשנת 2006 זומן קבאנאס לסגל השווייצרי למונדיאל 2006. קבאנאס פתח בהרכב בכל המשחקים, והיה חלק משמעותי מאוד בהצלחתה של שווייץ בשלב הבתים, אותו סיימה עם במקום הראשון עם שבע נקודות וללא ספיגה. בשמינית הגמר, קבאנאס שיחק 120 דקות בתיקו 0-0 מול אוקראינה, שבסיומו נערך דו-קרב פנדלים. קבאנאס החטיא את הפנדל השלישי והאחרון לשווייץ, כמו שני הבועטים הקודמים מרקו שטרלר וטרנקילו ברנטה, ושווייץ הודחה מהטורניר בשמינית הגמר על אף שלא ספגה שער אחד לאורך כל המונדיאל.
בשנת 2008 זומן קבאנאס לסגל השווייצרי ליורו 2008 שנערך בשווייץ. קבאנאס נכנס כמחליף בשני משחקים בטורניר זה ושיחק דקות ספורות. בתום שלב הבתים הודחו קבאנאס ושווייץ. לאחר טורניר זה, קבאנאס לא שיחק עוד בנבחרת שווייץ.
בנוסף על 51 הופעותיו בנבחרת שווייץ, לקבאנאס שתי הופעות במדי נבחרת גליסיה, המייצגת את מחוז גליסיה בספרד, שמשם שורשיו של קבאנאס. נבחרת זו אינה רשומה בפיפ"א, ולכן קבאנאס היה יכול לשחק בה במקביל להופעותיו בנבחרת שווייץ.
חיים אישיים

אביו של ריקרדו קבאנאס נקרא גם ריקרדו קבאנאס, והוא היה כדורגלן מקצועי. גם אחיו של קבאנאס, כריסטיאן קבאנאס, שיחק כדורגל מקצועני לתקופה קצרה. בן דודו של קבאנאס, ראול קבאנאס, שיחק לצידו של ריקרדו קבאנאס בגראסהופרס ציריך.
קבאנאס נשוי לדבי ואב לשניים.
ריקרדו פריירה

ריקרדו דומינגוש ברבוסה פריירה (בפורטוגזית: Ricardo Domingos Barbosa Pereira; נולד ב-6 באוקטובר 1993 בליסבון, פורטוגל) הוא כדורגלן פורטוגלי המשחק בעמדת המגן הימני בקבוצת לסטר סיטי.
קריירת מועדונים

ריקרדו נולד בליסבון, בירת פורטוגל, להורים שמוצאם מכף ורדה. הוא החל לשחק כדורגל בגיל צעיר, בקבוצה המקומית פוטבול בנפיקה. ב-2004 החל לשחק בקבוצות הנוער של ספורטינג ליסבון, ובגיל 17 עבר לקבוצת נבאל. שנה לאחר מכן עבר לקבוצת ויטוריה דה גימארייש.
ב-1 באפריל 2012 ערך את הופעת הבכורה שלו, במסגרת ליגת העל הפורטוגלית, בניצחון קבוצתו 1–3 על פאסוס די פריירה. בעונת 2012/2013 סייע לקבוצתו לזכות בגביע הפורטוגלי, כאשר כבש 6 שערים ב-6 הופעות במפעל זה, כולל את שער הניצחון בגמר, מול בנפיקה ליסבון.
ב-16 באפריל 2013, טרם סיום עונת 2012/2013, הגיע ריקרדו לסיכום עם קבוצת פורטו על מעבר אליה, ב-1 ביולי. בתחילת תקופתו בקבוצה דילג דרך קבע בין קבוצת המילואים לקבוצה הבוגרת. תחת המאמן פאולו פונסקה, עבר לשחק בעיקר בעמדת המגן. הופעתו הראשונה במפעל אירופי הגיעה ב-26 באוגוסט 2014, כאשר נכנס כמחליף לקאסמירו בניצחון 0–2 על ליל בשלב הפלייאוף של ליגת האלופות.
בקיץ 2015, לאחר שצבר 33 הופעות בקבוצה הבוגרת של פורטו ב-2 עונות, הושאל ריקרדו לקבוצת ניס הצרפתית לתקופה של שנתיים. הוא ערך את הופעת הבכורה שלו בליגה 1 ב-12 בספטמבר, כאשר שיחק 90 דקות בהפסד הביתי 0–1 לגנגאן.
באפריל 2016 נבחר למגן הטוב ביותר בליגה הצרפתית מטעם המרכז הבינלאומי ללימודי ספורט בצרפת.
בעונת 2017/2018 היה שותף לזכיית פורטו באליפות פורטוגל.
ב-17 במאי 2018 חתם ריקרדו בקבוצת לסטר סיטי האנגלית, בעסקה ששוויה 25 מיליון אירו. הוא ערך את הופעת הפרמייר ליג הראשונה שלו במשחק הפתיחה של עונת 2018/2019 בפרמייר ליג, בהפסד 1–2 למנצ'סטר יונייטד. ביום הולדתו ה-25 כבש את שער הבכורה בלסטר, בהפסד הליגה הביתי 1–2 לאברטון.
נבחרת פורטוגל

ריקרדו רשם 35 הופעות בנבחרות הצעירות של פורטוגל, וכבש 12 שערים. הוא היה חלק מהגעתה לגמר של נבחרת פורטוגל עד גיל 21 באליפות אירופה עד גיל 21 בשנת 2015. הוא שיחק 4 משחקים בטורניר זה וכבש בניצחון 0–5 על גרמניה בחצי הגמר.
זימון הבכורה שלו לנבחרת הבוגרת הגיע בנובמבר 2015, לקראת צמד משחקי הידידות מול רוסיה ולוקסמבורג. הוא ערך את הופעת הבכורה שלו מול רוסיה, כאשר שיחק 8 דקות בהפסד 0–1 בקרסנודאר.
ריקרדו נבחר על ידי המאמן פרננדו סנטוש לסגל הנבחרת למונדיאל 2018. הוא שיחק את משחקו היחיד בטורניר בהפסד 1–2 לאורוגוואי בשלב שמינית הגמר.
תארים

הגביע הפורטוגלי - 2012/2013
ליגת העל הפורטוגלית - 2017/2018
הגביע האנגלי - 2020/2021
מגן הקהילה: 2021
מלך שערי הגביע הפורטוגלי - 2012/2013
רון סימונס

| --- | --- |

סימונס, 2020
 לידה:  15 במאי 1958 (בן 66) פרי, ג'ורג'יה, ארצות הברית
 שם במה:  דום #1 פארוק פארוק אסד רון סימונס
 משקל:  122 ק"ג
 גובה:  1.88 מטר
 לאום:  אמריקאי
 קריירה מקצוענית:  1986–2010 (כ־24 שנים)
 מאמנים:  הירו מטסודה
 היכל התהילה:  2012
רונלד סימונס (באנגלית: Ronald Simmons; נולד ב-15 במאי 1958) הוא מתאבק ושחקן פוטבול עבר אמריקאי. הוא מוכר בעיקר בשל תקופותיו בארגוני ההיאבקות World Championship Wrestling‏ (WCW) ו-Extreme Championship Wrestling‏ (ECW), שבהם הופיע תחת שמו האמיתי ובארגון ההיאבקות World Wrestling Federation (ה-WWF, לימים ה-WWE), שבו הופיע גם תחת שמו האמיתי וגם תחת שמות במה נוספים כמו פארוק אסד ופארוק. כיום, הוא חתום על חוזה אגדות ב-WWE.
לפני שהפך למתאבק מקצועי, סימונס היה שחקן פוטבול מכללות ושחקן מקצועי אשר שיחק בליגות National Football League‏ (NFL),‏ Canadian Football League‏ (CFL) ו-United States Football League‏ (USFL) במשך ארבע עונות במהלך שנות ה-80. הוא היה שחקן המכללות של אוניברסיטת המדינה של פלורידה, כשב-NFL הוא שיחק עבור הקליבלנד בראונס.
ב-WCW, סימונס היה פעם אחת אלוף העולם במשקל כבד של WCW, כשהוא מזוהה כאלוף האפריקאי הראשון שזוכה בתואר זה, ומוכר על ידי ה-WWE כאלוף העולם השחור הראשון בתולדות הענף. בנוסף לכך, הוא היה פעם אחת אלוף הזוגות של WCW ביחד עם באץ' ריד ופעם אחת אלוף ארצות הברית לזוגות של WCW ביחד עם ביג ג'וש. ב-WWF, הוא שלוש פעמים אלוף הזוגות של ה-WWF ביחד עם בראדשו, כשהשניים נודעו בשם Acolytes Protection Agency‏ (APA). בשנת 2012, הוא הוכנס להיכל התהילה של ה-WWE.
אליפויות והישגים

הישגים בארגון ההיאבקות Championship Wrestling from Florida
אליפות פלורידה במשקל כבד של NWA (פעם אחת)
הישגים בארגון ההיאבקות Memphis Championship Wrestling – MCW
אליפות הזוגות הדרומית של MCW (פעם אחת)  - עם בראדשו
הישגים בארגון ההיאבקות Ohio Valley Wrestling – OVW
אליפות הזוגות הדרומית של OVW (פעם אחת)  - עם בראדשו
הישגים במגזין ההיאבקות Pro Wrestling Illustrated – PWI
PWI דירג אותו במקום ה-20 מתוך 500 המתאבקים הטובים ביותר לשנת 1992
PWI דירג אותו במקום ה-108 מתוך 500 המתאבקים הטובים ביותר ברשימת "PWI Years" לשנת 2003
PWI דירג אותו ואת באץ' ריד במקום ה-91 מתוך 100 הזוגות הטובים ביותר ברשימת "PWI Years" לשנת 2003
המתאבק המשפיע של השנה (1992)
הישגים בארגון ההיאבקות World Championship Wrestling – WCW
אליפות העולם במשקל כבד של WCW (פעם אחת)
אליפות הזוגות של WCW/NWA (פעם אחת)  - עם באץ' ריד
אליפות ארצות הברית לזוגות של WCW (פעם אחת)  - עם ביג ג'וש
הישגים בארגון ההיאבקות World Wrestling Entertainment – WWE
אליפות הזוגות של ה-WWF‏ (3 פעמים)  - עם בראדשו
חבר היכל התהילה (2012)
הערות שוליים

↑  היכל התהילה – רון סימונס
↑  לפני 32 שנים, רון סימונס הופך לאלוף האפרו-אמריקאי הראשון בהיסטוריה של ההיאבקות המקצועית שזוכה בתואר אליפות העולם במשקל כבד
| אלופי ה-WCW |
| --- | --- | --- |
| WCW | ריק פלייר • לקס לוגר • סטינג • ביג ואן ויידר • רון סימונס • האלק הוגן • הענק • רנדי סאבאג' • גולדברג • קווין נאש • דיאמונד דאלאס פייג' • ברט הארט • כריס בנואה • סיד וישס • ג'ף ג'ארט • דייוויד ארקט • בוקר טי • וינס רוסו • סקוט סטיינר |  |
| WWE | בוקר טי • קורט אנגל • הרוק • כריס ג'ריקו |  |
| --- | --- |
בקרת זהויות :  MusicBrainz: cd2d3ce9-3b14-4edb-bfdd-d21e5ce065c0 
סימונס במהלך נאום הכניסה שלו להיכל התהילה של ה-WWE לשנת 2012
ראג' רמוהון ראי

| --- | --- |

 לידה:  22 במאי 1772 ראדאנגורה, הודו 
 פטירה:  27 בספטמבר 1833 (בגיל 61) בריסטול, הממלכה המאוחדת של בריטניה הגדולה ואירלנד 
 מדינה:  הודו הבריטית 
 מקום קבורה:  בית הקברות ארנוס וייל 
 השקפה דתית:  ברהמו סאמאג' 
 חתימה:   
 
פסל של ראג' רמוהון ראי בבריסטול שבאנגליה
ראג' רמוהון ראי או ראם מוהון ראי (בבנגלית: রামমোহন রায়‏; 1772–1833) היה הוגה דעות ורפורמטור הודי.
ראי נולד בבנגל למשפחה ממעמד הברהמינים. ג'ווהרלל נהרו מתאר את ראג' רמוהון ראי כאדם מסוג חדש, המשלב את החוכמה העתיקה יחד עם החוכמה העכשווית. רמוהון ראי היה מומחה להגות ופילוסופיה הודית, ידע סנסקריט, פרסית וערבית, הוא היה תוצר של התרבות ההינדו-מוסלמית, שהייתה דומיננטית באותה תקופה בחוגים של משכילים הודיים. הגעתם של הבריטים להודו והעליונות שלהם בתחומים רבים הכריחו אותו להתחיל לחקור את יסודות תרבותם. הוא למד אנגלית, אך זה לא היה מספיק. הוא למד יוונית, לטינית ועברית על מנת להבין את המקורות של הדת והתרבות המערבית. כמו כן הוא נמשך למדע ולהישגים הטכנולוגיים של המערב, למרות שבתקופה ההיא ההישגים הטכנולוגיים האלו עוד לא היו בולטים כמו בהמשך. לרמוהון ראי הייתה נטייה לפילוסופיה ומדע, לכן היה בלתי נמנע שהוא יפנה לספרות עתיקה. האוריינטליסט מונייר-וויליאמס אמר עליו ש"ככל הנראה הוא היה החוקר הרציני הראשון בתחום של דת השוואתית".
דרכו הפוליטית

רמוהון ראי שאף לבצע רפורמות בחינוך. הוא צידד בגישה המדעית ובמכתביו למושל הכללי של הודו הדגיש את החשיבות של לימודי "מתמטיקה, נטורפילוסופיה, כימיה, אנטומיה ומדעים מועילים אחרים" . השקפותיו על עליונותם של האנגלים בתחומים רבים ועל חשיבותה של השפה האנגלית כשפת העולם המודרני הובילו אותו בשנת 1817 להקמת ה"הינדו קולג'", מוסד להשכלה הגבוהה הראשון בהודו בו התנהלו כל הלימודים בשפה האנגלית. משנת 1855 קיבל הקולג' גם תלמידים מוסלמים, נוצרים, יהודים, בודהיסטים ומשנת 1897 גם נשים. יחד עם זה בשנת 1826 הוא יסד גם את ה"ודנטה קולג'" בו למדו אנשים מהקאסטות הגבוהות לקרוא טקסטים סנסקריטיים.
יותר מהיותו מדען וחוקר רמוהון ראי היה רפורמטור. למרות היותו נתון להשפעת האסלאם בשנותיו המוקדמות ולהשפעת הנצרות מאוחר יותר, הוא תמיד נשאר נאמן לעקרונות של דתו. אבל הוא רצה לבצע רפורמות בדת זו ולשחרר אותה מקיצוניות וממנהגים מזיקים כמו סאטי ופוליגמיה. בעיקר בגלל דרישתו לבטל את הסאטי, שריפת האלמנות, השלטונות האנגליים אסרו את המנהג. הוא הוכיח שלפי כתבי הקודש של ההינדים סאטי הוא לא מעשה שהאלמנה חייבת לבצע. פעילותו של רמוהון ראי כרפורמטור הובילה אותו לעיסוק בעיתונות. הוא היה אחד מהמייסדים של העיתונות ההודית. היה לו קשר עם מספר עיתונים והוא יסד כתב עת בשתי שפות – בנגלית ואנגלית. מאוחר יותר על מנת להגיע לתפוצה בכל הודו הוא התחיל להוציא שבועון בשפה הפרסית, שפת המשכילים של הודו באותה תקופה. הפעילות הזו הופסקה בשנת 1823 בגלל השליטה על העיתונות שהנהיגו האנגלים.
בשנת 1828 בכלכותה רמוהון ראי הקים את ה"ברהמו סבהא" (Brahmo Sabha - האיחוד הברהמיני) שנודע לאחר מכן כ"ברהמו סמאז'"(אנ'). ה"ברהמו סמאז'" הכיר באל אחד ושאב את סמכותו הרוחנית מהוודות. אחד הרעיונות המרכזיים של "הברהמו-סמאז'" הוא בהדגשת מקומה של הישועה. רעיון זה מזכיר את רעיונותיה של הכנסייה האוניטרית. ייחודו של האיחוד היה בכך שהוא אפשר להינדים מהקאסטות העליונות לתרגל מונותאיזם ואוניברסליות במסגרת תרבותם. המצע של התנועה כלל מלחמה בסאטי ובפוליגמיה ושאיפה להדגשת המרכיב המונותאיסטי בהינדואיזם.
יחסו למערב

רמוהון ראי היה בעל תפקיד בחברת הודו המזרחית הבריטית. בשנת 1830 הוא נשלח לאנגליה כדי לתת פרספקטיבה של אדם הודי לפרלמנט האנגלי שדן בחידוש הצ'רטר של חברת הודו המזרחית. בתקופה הזאת הוא כתב מאמר שדן בתוצאות החיוביות והשליליות של הגירת אנגלים להודו. התוצאות החיוביות בעיניו כללו עליה טכנולוגית, הפחתת אפליה בעקבות היחשפות של האנגלים להודים ושיפור החקיקה והממשל. גם במקרה של ניתוק של אנגליה מהודו, המתיישבים יישמרו לדעתו על הקשר האירופי ו"ימערבו" את הודו. עם זאת, הוא ראה במהגרים אנגליים חלק אינטגרלי מהמעמד השליט שינסה לשמור על הפריווילגיות ולדכא את ההודים. חיסרון נוסף הוא שהגירת המונים אירופית תפחית את דימוי האירופים כעליונים בעיני ההודים, מה שעשוי להוביל למרי ולקריאה לעצמאות . 
במהלך שהותו באנגליה חלה ראי ונפטר בבריסטול בשנת 1833.
ראו גם

אדי דהרמה
רבינדרנת טאגור
מוהיני מוהון צ'אטרג'י
לקריאה נוספת

Life and Letters of Raja Ram Mohan Roy: Calcutta 1914 (Rare Book), by Compiled by: Sophia Dobson Collet, Editor: Hem Chandra Sarkar, Internet Archive
ריצ'רד ג'ונסון (שחקן)

| --- | --- |

ריצ'רד ג'ונסון, 2008
 לידה:  30 ביולי 1927 אפמינסטר, אסקס, הממלכה המאוחדת 
 פטירה:  5 ביוני 2015 (בגיל 87) צ'לסי, לונדון, הממלכה המאוחדת 
 שם לידה:  Richard Keith Johnson 
 מדינה:  הממלכה המאוחדת 
 תקופת הפעילות:  מ-1950 
 מקום לימודים:  האקדמיה המלכותית לאמנות הדרמה (1944)  בית ספר פלסטד 
 בן או בת זוג:  קים נובאק (1965–1966)   פרנסואה פסקל 
 פרופיל ב-IMDb
 
ריצ'רד קית' ג'ונסון (באנגלית: Richard Keith Johnson;‏ 30 ביולי 1927 - 5 ביוני 2015) היה שחקן, כותב ומפיק בריטי שכיכב בשנות השישים של המאה העשרים בסרטים בריטיים, והופיע בטלוויזיה ובתיאטרון.
קורות חייו

ג'ונסון נולד באפמינסטר שבמחוז אסקס לפרנסס לואיזה אוליב ולקית' הולקומב ג'ונסון. הוא למד בבית הספר פלסטד ואחר כך באקדמיה המלכותית לאמנות הדרמה (RADA). הופעת הבכורה שלו בתיאטרון הייתה במנצ'סטר בשנת 1944 במחזה "המלט" בהפקה של להקת התיאטרון של ג'ון גילגוד.
בין השנים 1945 ל-1948 שירת ג'ונסון בצי המלכותי הבריטי.
קריירה

הופעת הבכורה שלו בקולנוע הייתה בשנת 1951 בסרט "קפטן הוריישו הורנבלואר". הוא חתם על חוזה עם MGM להופיע בסרט אחד מדי שנה במשך שש שנים. ב-1963 השתתף בסרט "בית הרוחות" לצדן של קלייר בלום וג'ולי האריס. ב-1966 שיחק בסרט "חרטום" בכיכובם של צ'רלטון הסטון ולורנס אוליבייה, וב-1967 הופיע בסרט הריגול "Danger Route". הוא היה הבחירה הראשית של הבמאי טרנס יאנג לתפקיד ג'יימס בונד בסרט הראשון בסדרה, אבל ג'ונסון דחה את התפקיד. שנים אחדות אחר כך כיכב בדמות בולדוג דראמונד, גיבור בסגנון 007, בסרט "Deadlier Than the Male" מ-1967, ובסרט ההמשך "Some Girls Do" מ-1969.
ג'ונסון הופיע במספר סרטים איטלקיים בהם סרט הפולחן "Zombi 2" של לוצ'יו פולצ'י, וב-"Island of the Fishmen" בבימויו של סרג'ו מרטינו. באותה עת גם שיחק בתיאטרון בתפקיד ראשי במחזה "פריקלס" בהפקת טוני ריצ'רדסון בשנת 1958. הוא הרבה להופיע על הבמה. בתחילת הקריירה משך את תשומת לבו של במאי תיאטרון שייקספיר ממוריאל. הוא הופיע בהפקות רבות בתיאטרון זה בסוף שנות החמישים ותחילת שנות השישים של המאה העשרים. ג'ונסון זכה להצלחה בתפקידיו כרומיאו, אורלנדו במחזה "כטוב בעיניכם", פריקלס, ומרקוס אנטוניוס במחזה "יוליוס קיסר".
ב-1958 שיחק ג'ונסון בהפקה הראשונה של פיטר הול למחזה "סימבלין", ובשנה שאחר כך הופיע בתפקיד סר אנדרו אגיוצ'יק במחזה "הלילה השנים עשר". ב-1959 החל הול לביים את הלהקה ששמה שונה לרויאל שייקספיר קומפני (RSC) והזמין את ג'ונסון להיות אמן עמית בלהקה (Associate Artist). ג'ונסון היה חבר בלהקה עד יום מותו. הוא המשיך להופיע עם הלהקה השייקספירית המלכותית, בין השאר שיחק פעמיים בדמות אנטוניוס ב"אנטוניוס וקלאופטרה". ב-1971 ו-1972 הופיע עם ג'נט סוזמן, ושוב ב-1991 ו-1992. ג'ונסון גילם את אותה דמות גם בהפקה טלוויזיונית של ITV משנת 1974 של המחזה "אנטוניוס וקלאופטרה".
ג'ונסון המשך להופיע בקולנוע ובטלוויזיה גם בעשור הראשון של המאה ה-21. בקולנוע שיחק ב"טומב ריידר" ובסרט "הנער בפיג'מת הפסים". הוא שיחק בסרטי טלוויזיה כגון "המלך והגרושה" משנת 2005 בתפקיד סטנלי בולדווין, ב-2007 הופיע בדמות רוזן מונטבאטן ב-Whatever Love Means", וב-2009 בפרק בסדרה "לואיס". עוד השתתף בסדרות טלוויזיה שונות בהן "ספוקס", "להעיר את המתים", פעמיים ב"רציחות במידסומר", ופעמיים בסדרה "דוק מרטין" בתפקיד קולונל גילברט ספנסר. החל מ-2007 לוהק לסדרה הקומית הרדיופונית של ה-BBC בשם " Bleak Expectations" ששודרה עד 2012.
לאורך הקריירה שלו לימד ג'ונסון שחקנים צעירים וסטודנטים. הוא סייר באוניברסיטאות אמריקאיות ולימד בעונת הקיץ ב-RADA. בשנת 2000 מונה לחבר מועצת RADA. בשנות השבעים של המאה העשרים היה חבר מועצה באקדמיה הבריטית לאמנויות הקולנוע והטלוויזיה (BAFTA). ב-1975 כתב ג'ונסון סיפור מקורי עבור סרט האימה "הנסיי".
ב-1981 הקים ג'ונסון את חברת ההפקות "יונייטד בריטיש ארטיסט" (UBA) ושימש כמנכ"ל החברה עד 1990, אז התפטר כדי לחדש את קריירת המשחק שלו. בתקופת כהונתו ב-UBA הפיק את הסרטים "Turtle Diary" בכיכובם של גלנדה ג'קסון ובן קינגסלי לתסריט מאת הרולד פינטר, ואת "The Lonely Passion of Judith Hearne". בלונדון הפיק את המחזה "Old Times" מאת פינטר, הפקה מחודשת של "Serjeant Musgrave's Dance" באולד ויק, ואת הדוקודרמה "ביקו" על מותו של סטיב ביקו.
ג'ונסון כתב מאמרים על מסעות עבור העיתון הלונדוני The Mail on Sunday. הוא כתב בלוג והקים אתר להוראה בשם "The Shakespeare Masterclass".
חיים אישיים

ג'ונסון היה נשוי ארבע פעמים. ב-1957 התחתן עם שילה סוויט, איתה היו לו שני ילדים ג'רביס ג'ונסון, והשחקנית סורל ג'ונסון. אשתו השנייה הייתה השחקנית האמריקאית קים נובאק, איתה הופיע בסרט "הרפתקאות מול פלנדרס" ב-1965. לא היו להם ילדים והם התגרשו ב-1966. הייתה לו בת נוספת, ג'ניפר ג'ונסון, מאשתו השלישית מארי-לואיז נורלונד, ובן נוסף, ניקולאס ג'ונסון, מהשחקנית והדוגמנית פרנסואה פסקל. ב-1989 התחתן ג'ונסון עם לין גרני בחוף בגואה שבהודו. ב-2004 השניים התחתנו בחתונה אזרחית בקינגס רואד שבצ'לסי.
ג'ונסון היה המייסד של "It's a Green Green World", רשימה גלובלית של מלונות ידידותיים לסביבה.
ב-5 ביוני 2015 נפטר ג'ונסון בגיל 87, בבית החולים רויאל מרסדן בצ'לסי שבלונדון.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1951 | קפטן הוריישו הורנבלואר | Captain Horatio Hornblower | מאקרי |  |
| 1951 | בולדוג דראמונד | Calling Bulldog Drummond |  |  |
| 1953 |  | Saadia | לוטננט ג'ררד |  |
| 1959 | מעטים מול רבים | Never So Few | קפטן דני דה מורטימר |  |
| 1963 | קהיר | Cairo | עלי |  |
| 1963 |  | 80,000 Suspects | ד"ר סטיבן מונקס |  |
| 1963 | בית הרוחות | The Haunting | ד"ר ג'ון מרקוויי |  |
| 1964 |  | The Pumpkin Eater | ג'יילס |  |
| 1965 | מבצע חץ מקשת | Operation Crossbow | דאנקן סנדיס |  |
| 1965 | מול פלנדרס | The Amorous Adventures of Moll Flanders | ג'מי |  |
| 1966 | חרטום | Khartoum |  |  |
| 1967 |  | Deadlier Than the Male | יו דראמונד |  |
| 1967 |  | Danger Route | ג'ונאס ויילד |  |
| 1967 |  | The Rover | ריל |  |
| 1968 |  | The Column | טיבריוס |  |
| 1968 | אדיפוס המלך | Oedipus the King | קריאון |  |
| 1968 |  | A Twist of Sand | ג'פרי פיס |  |
| 1968 | אמה המילטון | Emma Hamilton | הורישו נלסון |  |
| 1969 |  | Some Girls Do | יו דארמונד |  |
| 1970 | יוליוס קיסר | Julius Caesar | קאיוס קסיוס |  |
| 1970 |  | The Fifth Day of Peace | קפטן מילר |  |
| 1970 |  | The Beloved | אורסטס |  |
| 1974 |  | Beyond the Door | דימיטרי |  |
| 1975 | הנסיי | Hennessy | המפקח הוליס |  |
| 1976 | אלופי ההפלות | Aces High | מייג'ור לייל |  |
| 1976 |  | Take All of Me | ריצ'רד לסקי |  |
| 1978 |  | The Comeback | מקולי |  |
| 1979 |  | A Nightingale Sang in Berkeley Square | המפקח ווטפורד |  |
| 1979 |  | Island of the Fishmen | אדמונד רקהאם |  |
| 1979 |  | The Great Alligator River | ג'יימסון |  |
| 1979 |  | Zombi 2 | ד"ר מנרד |  |
| 1981 |  | The Monster Club | אביו של בוסוצקי |  |
| 1984 |  | What Waits Below | בן גאנון |  |
| 1985 |  | Turtle Diary | מר ג'ונסון |  |
| 1986 | ליידי ג'יין | Lady Jane | רוזן ארונדל |  |
| 2001 | טומב ריידר | Lara Croft: Tomb Raider | ג'נטלמן |  |
| 2006 | סקופ | Scoop | מר קווינסי |  |
| 2008 | ג'אמפ! | Jump! | השופט לרצ'ר |  |
| 2008 | הנער בפיג'מת הפסים | The Boy in the Striped Pyjamas | סבא |  |
| 2014 |  | Radiator | לאונרד |  |
| 2015 | האיש שידע אינסוף | The Man Who Knew Infinity | סמנכ"ל טריניטי קולג' |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1952 | גאווה ודעה קדומה | Pride and Prejudice | מר ויקהאם | מיני-סדרה |
| 1953 |  | The Heir of Skipton | ג'ון לורד קליפורד / הנרי קליפורד | מיני-סדרה |
| 1973–1974 | משה | Moses the Lawgiver | המספר | קריינות |
| 1974 | אנטוניוס וקלאופטרה | Antony and Cleopatra | מרקוס אנטוניוס | סרט טלוויזיה |
| 1975 |  | Churchill's People | קלאודיוס | בפרק: "The Lost Island" |
| 1975 | חלל: 1999 | Space: 1999 | לי ראסל | בפרק "Matter of Life and Death" |
| 1977 | ארבע הנוצות | The Four Feathers | אבו פאטמה | סרט טלוויזיה |
| 1979 | הארט ואשתו | Hart to Hart | אלכס קונסטנטין | בפרק "With This Gun, I Thee Wed" |
| 1980 |  | Tales of the Unexpected | ד"ר ג'יימס קרפנטר | בפרק "Back for Christmas" |
| 1981 |  | Tales of the Unexpected | הארכאולוג, טאנר | בפרק "Would you believe it?" |
| 1981 | מגנום, בלש פרטי | Magnum, P.I. | אליסטר פולקס | בפרק "No need to know" |
| 1981–1982 | המופע של קני אוורט | The Kenny Everett Television Show | תפקידים שונים | סדרת טלוויזיה (3 פרקים) |
| 1988 | אדם לכל עת | A Man for All Seasons | דוכס נורפוק | סרט טלוויזיה |
| 1992 | מדשאת הקמומיל | The Camomile Lawn | אוליבר (המבוגר) |  |
| 1999 | רציחות במידסומר | Midsomer Murders | ג'יימס פיצרוי | בפרק "Death of a Stranger" |
| 2005 | משפחת רובינסון | The Robinsons | הקטור רובינסון | סדרת טלוויזיה |
| 2005 |  | Whatever Love Means | לואי מאונטבאטן | סרט טלוויזיה של ITV1 |
| 2007 | רציחות במידסומר | Midsomer Murders | רקס מסטרס | בפרק "The Animal Within" |
| 2008 | ספוקס | Spooks | ברנרד קוולטרו | סדרת טלוויזיה (4 פרקים) |
| 2013 | עדות אילמת | Silent Witness | סר ויליאם אמבלטון | בפרק "The Legacy" |
הערות שוליים

1 2 3 4  Coveney, Michael (7 ביוני 2015). "Richard Johnson obituary". The Guardian. נבדק ב-8 ביוני 2015. {{cite news}}:  (עזרה)
1 2  "Richard Johnson, British Actor of Stage, Screen and TV, Dies at 87". New York Times. 7 ביוני 2015. {{cite news}}:  (עזרה)
↑  "Richard Johnson profile". Filmreference.com. 30 ביולי 1927. נבדק ב-28 בפברואר 2012. {{cite web}}:  (עזרה)
1 2 3 4 5 6 7 8 9 10 11   Richard Johnson, actor - obituary, The Telegraph, 7 June 2015
1 2 3  Farquhar, Simon (8 ביוני 2015). "Richard Johnson: Leading light of the Royal Shakespeare Company and stalwart of the National who refused to play James Bond". independent.co.uk. Independent. נבדק ב-19 ביוני 2016. {{cite web}}:  (עזרה)
↑  "Richard Johnson". IMDb. נבדק ב-2017-01-20.
↑  Pendreigh, Brian (8 ביוני 2015). "Obituary: Richard Johnson, actor". The Scotsman. אורכב מ-המקור ב-10 במרץ 2016. {{cite news}}:  (עזרה)
↑  "It's a Green Green World". Itsagreengreenworld.com. נבדק ב-28 בפברואר 2012. {{cite web}}:  (עזרה)
↑  "Actor Richard Johnson dies, aged 87". BBC News. 6 ביוני 2015. נבדק ב-10 ביוני 2016. {{cite news}}:  (עזרה)
| --- | --- |
בקרת זהויות :  NLI: 987007316918505171  PLWABN: 9810640020405606  BIBSYS: 7040873  BNE: XX1460737  BnF: cb139666861 (data)  GND: 132414864  ICCU: LO1V319023  ISNI: 0000 0001 2145 515X  LCCN: n86143620  MusicBrainz: 355a84ec-723e-43a7-9a85-800a70add118  NKC: xx0156389  NTA: 071945288  SNAC: w60d92qm  SUDOC: 13451419X  VIAF: 100919360   WorldCat (עם VIAF): 100919360
ראוטוב

ראוטוב (ברוסית: Ре́утов) היא עיירה במחוז מוסקבה, רוסיה, הממוקמת מזרחית למוסקבה. בשנת 2010 התגוררו בעיר כ-87,314 תושבים. העיר מופרדת ממוסקבה באמצעות כביש הטבעת של מוסקבה. לראוטוב מעמד של עיירת מדע (נאוקוגרד) והיא חוגגת את יום השנה שלה בשבת האחרונה של ספטמבר.
היסטוריה

יש עדויות לקיומו של הכפר ראוטוב עוד מהמאה ה-17.
בשנת 1955 הוקמו בעיר משרדי חברת הטילים והלווינים משינוסטרויניה, בהובלת ולדימיר צ'לומיי.
ערים תאומות

מנספילד, הממלכה המאוחדת
ניאסוויז', בלארוס
הערות שוליים

↑  "NPO Mashinostroyenia: Vladimir Nikolayevich Chelomey" (ברוסית).
| --- | --- |
בקרת זהויות :  MusicBrainz: 0ce7fb23-494f-4a33-bb87-9c06e863ccf3
ריקרדו פפי

ריקרדו דניאל פפי (באנגלית: Ricardo Daniel Pepi; נולד ב-9 בינואר 2003) הוא כדורגלן אמריקאי המשחק בעמדת החלוץ בפ.ס.וו. איינדהובן ובנבחרת ארצות הברית.